10 goue reëls vir persoonlike finansies wat almal moet ken - Jou Geld | Solidariteit WêreldJou Geld | Solidariteit Wêreld
Tuis › Artikels › 10 goue reëls vir persoonlike finansies wat almal moet ken
10 goue reëls vir persoonlike finansies wat almal moet ken
Ons leef in 'n wêreld waar inligtingoorlading deel van die daaglikse lewe is, maar as dit by persoonlike finansiële inligting kom, is minder dalk beter. Put uit die eenvoudige waarhede wat jou gehelp het en die waarhede wat jy andere kan leer. Hier volg die 10 goue reëls oor persoonlike finansies wat almal moet ken.
Stel 'n doelwit
Sonder 'n stel duidelike doelwitte is dit moeilik om te weet hoe persoonlike finansiële sukses lyk. Omskryf jou doelwitte en stel dan 'n realistiese stap-vir-stap-plan op waarmee jy vorentoe gaan.
Onderskei tussen wil hê en moet hê
Om begeertes met behoeftes te verwar, hou mense in 'n voortdurende staat van finansiële onrus. Mens moet verstaan dat mense se behoeftes redelik eenvoudig is ─ kos, klere, skuiling, gesondheidsorg, betroubare vervoer, ens. Min of meer alles anders is begeertes. Dit beteken nie dat ons nie van tyd tot tyd aan ons begeertes mag toegee nie (die lewe sou maar vaal gewees het daarsonder). Dit beteken eenvoudig dat ons ons begeertes versigtig moet kies en nie ons finansiële sekuriteit deur 'n voortdurende najaag daarvan in die gevaar moet stel nie.
Leef binne jou inkomste
'n Streng begroting en leef binne jou inkomste (d.w.s. om nie meer uit te gee as wat jy verdien nie) bevry jou van die sieldodende siklus van werk, oorbestee, skuld afbetaal, en dan nogmaals werk. Om te leer om binne jou inkomste te leef, is op sigself 'n prestasie, maar om onder jou inkomste te leef, is nog beter. As jy minder uitgee as wat jy verdien, laat dit jou met 'n surplus ─ die essensiële kapitaal wat jou toekoms befonds.
Versover dit spaar betref, kan tyd jou beste vriend wees. Begin in jou vroeë 20's spaar en nie net sal jy meer tyd hê om betekenisvolle rykdom bymekaar te maak nie (selfs met 'n beskeie salaris), maar daar sal meer tyd wees vir saamgestelde rente om sy ding te doen.
Betaal jouself eerste
Daar is baie redes om jouself eerste te betaal. Die belangrikste is miskien dat dit die kieselement uit die spaaraksie haal ─ selfs al is dit kunsmatig.
Ken die verskil tussen bates en verpligtinge
Hier is 'n maklike definisie: bates is goed wat jy besit wat waarde het. Jou kar, huis, spaarrekening en muntversameling is almal bates. Verpligtinge is wat jy skuld. Kredietkaartsaldo's, studentelenings en karbriefies is almal verpligtinge. Die nie-so-geheime geheim tot sukses is om bates te versamel en verpligtinge te verminder.
7. Vermy verbruikerskuld
Moenie dat gladdemond kredietkaartsmouse jou verwar nie: jou kredietlimiet is nie jou spandeerlimiet nie. Vermy verbruikerskuld en die so-te-sê woekerrentekoerse wat daarmee gepaard gaan. Die stadige dreinering van rentebetalings, laatbetaalboetes en ander koste sal jou begroting stadig wurg en jou vooruitsigte op persoonlike finansiële sekuriteit.
8. Betaal eers skuld met die hoogste rentekoers
As jy nie verbruikerskuld kan vermy nie, wees strategies met hoe jy dit betaal. As jy hoërente-saldo's eerste afbetaal, betaal jy met verloop van tyd minder.
9. Moenie belê in iets wat jy nie verstaan nie
Sukses met beleggings verg helder denke, dissipline en konsekwentheid met verloop van tyd. Kortpaaie en beleggings in uitermate ingewikkelde produkte wat jy nie verstaan nie, bedreig jou langtermyn-winste en kapitaal. Bly by wat jy ken, probeer elke dag meer leer en moenie skrik vir sikliese fluktuasies in die mark nie.
10. Wees voorbereid op die onverwagte
Spaar ses tot agt maande se netto inkomste in 'n noodfonds. Dit is 'n eenvoudige maar doeltreffende manier om werkverlies, onverwagte gesondheidsprobleme, onvoorsiene huishoudelike uitgawes en ander lewensgebeure wat jou gesin se neseier kan bedreig die hoof te bied.
O, en op die gevaar af van 'n melankoliese eindnoot, onthou dat om vir die onverwagte voor te berei, ook behoorlike boedelbeplanning insluit. Om jou bates te beskerm en vir jou geliefdes voorsiening te maak, is 'n goue reël van slim persoonlike finansies wat dikwels oor die hoof gesien word. As jy nog nie 'n testament het nie, sit dit op jou moet-gedoen-word-lysie en doen dit!